text: Reiðarríið Faroe Origin í Runavík arbeiðir við ætlanum um at byggja eitt nýtt par at avloysa Rók og Lerk, sum vórðu seldir í november í 2021
text: #000004
text: Rókur og Lerkur vórðu seldir av landinum í 2021 (Mynd 📸 Sjómansmissiónin)
  Faroe Origin átti, aftaná søluna, tvey pør eftir, sum landaðu til virkið í Runavík.
  - Faroe Origin arbeiðir í løtuni við ætlanunum um at byggja eitt nýtt par, sum skal avloysa partrolararnar Rók og Lerk, sum vórðu seldir av landinum í 2021, men enn er hetta einki meira enn ætlanir, sigur Dávid Jacobsen frá Varðanum, sum eigur ein part av Faroe Origin.
text: #000005
text: Dávid Jacobsen fortelur víðari, at felagið hevur fingið tekningar frá trimum skipasmiðjum.
  - Vit hava fingið tekningar frá trimum ymsum skipasmiðjum. Einari í Spania, einari í Danmark og so hava vit eisini fingið eitt uppskot frá Mest her í Føroyum, sigur Dávid Jacobsen.
text: #000006
text: - Skipini vórðu seld í november í 2021, og nú eru vit skjótt í juni 2023. Vit hava tí nakrar fáar mánaðir eftir, um vit skulu varðveita rættindini, sum vit yvirtóku, tá ið vit keyptu skipini við loyvum frá Faroe Seafood, sum fór á heysin fyri nøkrum árum síðani, sigur Dávid Jacobsen.
text: #000008
text: Umframt Rók og Lerk, sum Faroe Origin keypti á sinni, keypti felagið eisini pørini Stelk og Bak, sum er bygt í Spania í 2002, og Heyk og Falk, sum er bygt í Spania í 2007.
text: #000009
text: Møguliga fara nýggi Rókur og Lerkur at síggja soleiðis út um Mest fær møguleika at byggja partrolarar til Faroe Origin í Runavík, um verkæltanin verður framd (Mynd📸 Mest)
text: #000012